Diari Oficial de la Generalitat Valenciana


Sumari del DOGV 9694, del 29-09-2023 (2023/9892)

RESOLUCIÓ de 27 de setembre de 2023, del director general d'Esport, per la qual es resol la convocatòria de subvencions per a la formació de tècniques, àrbitres, jutgesses i entrenadores, per a l'execució del Pla de recuperació, transformació i resiliència dins del component 26 al territori de la Comunitat Valenciana, finançat per la Unió Europea -­Next Generation EU- per a l'any 2023.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9694

Data del DOGV
:   29-09-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/9892


Data del document
:   27-09-2023

Organisme emissor
:   Vicepresidència Primera i Conselleria de Cultura i Esport

Tipus de document
:   Resolució

Correcció d'errades

Anàlisi jurídica

 Descriptors 

:   * Vicepresidència Primera i Conselleria de Cultura i Esport
    * ajuda pública

RESOLUCIÓ de 27 de setembre de 2023, del director general d'Esport, per la qual es resol la convocatòria de subvencions per a la formació de tècniques, àrbitres, jutgesses i entrenadores, per a l'execució del Pla de recuperació, transformació i resiliència dins del component 26 al territori de la Comunitat Valenciana, finançat per la Unió Europea -­Next Generation EU- per a l'any 2023. [2023/9892]  
  
  
En compliment del que disposa la Resolució de 28 de març de 2023, de la consellera d'Educació, Cultura i Esport, per la qual s'aproven les bases reguladores i es convoquen subvencions per a la formació de tècniques, àrbitres, jutgesses i entrenadores, per a l'execució del Pla de recuperació, transformació i resiliència dins del component 26 al territori de la Comunitat Valenciana, finançat per la Unió Europea -Next Generation EU-, (DOGV 9567, 03.04.2023), es procedeix a la convocatòria d'aquestes ajudes per a l'any 2023.  
En la base onzena s'estableix el barem aplicable i es determina la quantia de la subvenció de les sol·licituds, i en la base dotzena, el procediment de la resolució de concessió, i s'han designat mitjançant la Resolució de 14 de juliol de 2023, del director general d'Esport, els membres de la comissió tècnica d'avaluació.  
Una vegada formalitzats els actes d'instrucció corresponents, s'eleva la següent proposta de resolució:  
  
Primer  
Concedir les subvencions que s'indiquen per a la formació de tècniques, àrbitres, jutgesses i entrenadores a les persones que s'esmenten en l'annex I, per un import global de dos-cents setanta-un mil cinc-cents euros (271.500 €).  
  
Segon  
Denegar la concessió de les subvencions a les persones que s'esmenten en l'annex II pels motius que s'hi indiquen, de conformitat amb la Resolució de 28 de març de 2023, per la qual s'aproven les bases reguladores i de convocatòria d'aquestes subvencions.  
  
Tercer  
Les persones beneficiàries hauran de complir les obligacions a què es refereix la base setena de la Resolució de 28 de març de 2023, per la qual s'aproven les bases reguladores i de convocatòria d'aquestes subvencions.  
  
Quart  
En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d'abril, de transparència i bon govern de la Comunitat Valenciana i l'article 18 de la Llei general de subvencions, les persones beneficiàries de la subvenció hauran de complir les següents obligacions de transparència:  
1. Donar l'adequada publicitat del caràcter públic del finançament de programes, activitats, inversions o actuacions de qualsevol classe que siguen objecte de subvenció, incloent-hi el logotip de la Generalitat Valenciana en mitjans de difusió com ara cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
2. Subministrar a l'entitat concedent, després del requeriment, tota la informació que siga necessària per al compliment per aquesta de les obligacions previstes en la Llei de transparència, en el termini de 15 dies hàbils des del requeriment. Una vegada transcorregut el termini conferit en el requeriment sense que aquest haja sigut atés, l'òrgan que ha realitzat el requeriment podrà acordar, després de l'advertència i audiència a l'interessat, la imposició de multes coercitives en els termes previstos en l'article 5 de la Llei 1/2022.  
3. Els nous conjunts de dades que es generen per la formalització i el desenvolupament de les subvencions atorgades per l'Administració de la Generalitat s'han de disposar, sempre que siga possible, com a conjunt de dades obertes.  
  
Cinqué  
Autoritzar i disposar els fons a favor de totes i cadascuna de les persones beneficiàries que s'esmenten en l'annex I, per les quantitats que s'indiquen, i tramitar la documentació comptable corresponent, amb càrrec a l'aplicació pressupostària 45.91.44.770.36, MRR Cultura i esport del capítol IV, línia S9154 dels pressupostos de la Generalitat per a 2023.  
  
Sisé  
Publicar en el Diari Oficial de la Generalitat Valenciana la present resolució de conformitat amb la base tretzena de la resolució de convocatòria d'aquestes ajudes.  
  
València, 27 de setembre de 2023. El vicepresident primer i conseller de Cultura i Esport, p. d. (Resolució de 20.02.2023, DOGV 9541), el director general d'Esport: Luis Cervera Torres.